EkBass/fiwiki-20250220-pages-articles huggingface dataset:
Kausi (geologia)

Kausi on geologisessa ajanlaskussa maailmankautta lyhyempi, mutta epookkia pidempi ajanjakso. Maailmankaudet jaetaan useampaan kauteen ja kaudet useampaan epookkiin. Fanerotsooisen aionin kaudet ovat vanhimmasta ajasta nuorimpaan: kambrikausi, ordovikikausi, siluurikausi, devonikausi, kivihiilikausi, permikausi, triaskausi, jurakausi, liitukausi, paleogeenikausi, neogeenikausi ja kvartäärikausi. ==Lähteet== Luokka:Geologiset ajanjaksot
Vaihe (geologia)

Vaihe on geologisessa ajanlaskussa epookkia lyhyempi ajanjakso. Epookit käsittävät yleensä useampia vaiheita. Esimerkiksi mesotsooisen maailmankauden ensimmäisen kauden, triaskauden, ensimmäinen epookki varhaistriaskausi käsittää vaiheet Indus ja Olenjok. == Lähteet == Luokka:Geologiset ajanjaksot
Riihenselkä

Riihenselkä (; ) on entinen kylä Venäjällä Karjalan tasavallan Kontupohjan piirin Hirvaksen ja Tedjärven kuntien rajalla. Se sijaitsee Sandaljärven itäpuolella 39 kilometriä Hirvaksesta itään. Riihenselän lyydiläiskylä kuului 1800- ja 1900-lukujen vaihteessa Kontupohjan volostin Niinisaaren kyläkuntaan. Vuonna 1905 kylässä oli 18 taloa ja 169 asukasta. Neuvostoaikana Riihenselkä toimi Kontupohjan piiriin kuuluneen Selkien kyläneuvoston keskuspaikkana. Kyläneuvostoon kuuluivat myös Joršši (ven. Jerši), Kautvaara, Koukoiselkä (Kovgoiselga), Kondjärvi (Kondozero), Kontu (Vladmirskaja), Niinisaari, Ojainen (Ojaža) ja Timoimäki (Timoigora). Vuonna 1933 niissä oli lähes 1 300 asukasta, joista 90 % oli karjalaisia. Kondjärven kylä oli kokonaan venäläinen. Riihenselässä asukkaita oli 108. Myöhemmin kyläneuvoston keskus siirrettiin Jorššiin. Nykyään seudun kylissä ei ole vakituista asutusta. Niinisaaren vuonna 1620 rakennettu Pietarin-Paavalin kirkko on valtakunnallinen suojelukohde. Jorššissa on 1700-luvulla pystytetty tsasouna. ==Lähteet== Luokka:Kontupohjan piirin entiset kylät
Guillermo Pérez

Guillermo Pérez Sandoval (s. 14. lokakuuta 1979 Uruapan, Michoacán) on meksikolainen uransa jo päättänyt taekwondon olympiavoittaja. Aktiiviurallaan 171 senttimetriä pitkä ja 58 kilogrammaa painava Pérez kilpaili 58-kiloisten sarjassa.http://www.sports-reference.com/olympics/athletes/pe/guillermo- perez-1.html Pérez saavutti olympiakultaa vuoden 2008 kesäolympialaisista Pekingistä. Hän voitti finaalissa Dominikaanisen tasavallan Gabriel Mercedesin. MM-kilpailuista hänellä on hopea vuodelta 2007 niin ikään Pekingistä. Vuonna 2010 hän voitti Pan-Amerikan mestaruushopeaa Monterreystä. Pérez päätti uransa samana vuonna.http://www.taekwondodata.com/guillermo- perez-sandoval.a8u1.html == Lähteet == Luokka:Meksikolaiset taekwondoinit Luokka:Meksikolaiset olympiavoittajat Luokka:Vuonna 1979 syntyneet Luokka:Elävät henkilöt
Lisma (Kontupohjan piiri)

Lisma () on kylä ja rautatieasema Karjalan tasavallan Kontupohjan piirin Tedjärven kunnassa Venäjällä. Lisman kylä sijaitsee Äänisen Lismanlahteen laskevan Lismajoen suussa kolme kilometriä Tedjärveltä pohjoiseen. Kylässä on 42 ja asemalla 17 asukasta (vuonna 2013). 1600-luvun lopulla Lismassa toimi rautatehdas, joka suljettiin 1700-luvun alussa. Vuonna 1769 sinne alettiin rakentaa tykkitehdasta, mutta työt keskeytyivät Kižin talonpoikaiskapinan vuoksi eikä niitä sen jälkeen enää jatkettu. Myöhemmin kylässä toimi sahalaitos. 1800- ja 1900-lukujen vaihteessa Lisma muodosti Kontupohjan volostin kyläkunnan, johon kuuluivat myös Aitniemen (ven. Vatnavolok), Ilomselän, Lukinsaaren (Lukin Ostrov), Mäntselän (Mjanselga) ja Tedjärven kylät. Vuonna 1905 kyläkunnassa oli yli 1 200 asukasta. Lisman kylässä oli 60 taloa, koulu, postikonttori ja 432 asukasta. Neuvostoaikana perustettiin Kontupohjan piiriin kuulunut Lisman kyläneuvosto, joka käsitti myös Jamkan, Klimkovaselän (ven. Klimkova Selga), Kolgsaaren (Kolgostrov), Kutkosaaren (Kutkostrov), Lukinsaaren, Mihiänselän (Mihejeva Selgan), Tedjärven ja Viikšjoen (Vikšareka) kylät sekä joukon Muurmannin radan varrella sijainneita asutuksia. Vuonna 1933 niissä oli lähes 2 000 asukasta, joista valtaosa oli venäläisiä. Lisman kylässä oli 462 asukasta ja asemalla 242. Lisman palveluihin kuuluu kerhotalo. Asemalla toimii kauppa. Kylän kaakkoispuolella sijaitsee lomakylä. ==Lähteet== Luokka:Kontupohjan piirin asutut paikat
Tom Holland (näyttelijä)

Thomas Stanley ”Tom” Holland (s. 1. kesäkuuta 1996) on englantilainen näyttelijä. Hollandin vanhemmat ovat koomikko, kirjailija ja käsikirjoittaja Dominic Holland ja tämän valokuvaajapuoliso Nicola Elizabeth Frost.Tanssiharrastuksensa kautta Holland päätyi näyttelemään Billy Elliot -teatterimusikaalin pääosassa Lontoossa. Hänet valittiin 13-vuotiaana ensimmäiseen elokuvarooliinsa tapaninpäivän 2004 tsunamikatastrofista kertovassa draamassa Selviytyminen (The Impossible), josta hän sai runsaasti kehuja. Sen jälkeen Holland hakeutui opiskelemaan näyttelemistä Lontoon BRIT Schooliin. Holland tuli myöhemmin tunnetuksi näyteltyään Hämähäkkimiestä Marvel Cinematic Universen elokuvissa Captain America: Civil War, Spider-Man: Homecoming, Avengers: Infinity War, Avengers: Endgame, Spider-Man: Far From Home ja Spider-Man: No Way Home. Holland kihlautui näyttelijä Zendayan kanssa vuodenvaihteessa 2024–2025. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2011 Kätkijät 借りぐらしのアリエッティ, Karigurashi no Arrietty Shō (äänirooli; Britannian jälkiäänitys) 2012 Selviytyminen The Impossible Lucas Bennett 2013 How I Live Now How I Live Now Isaac 2014 Locke Locke Eddie (äänirooli) 2015 Kamppailu merta vastaan In the Heart of the Sea nuori Thomas Nickerson 2015 Backcountry Backcountry Bradley 2016 Captain America: Civil War Captain America: Civil War Peter Parker / Hämähäkkimies 2016 Edge of Winter Edge of Winter Bradley Baker 2016 Z: Amazonin kadonnut kaupunki Z: Amazonin kadonnut kaupunki Jack Fawcett 2017 Pilgrimage Pilgrimage The Novice / Brother Diarmuid 2017 Spider-Man: Homecoming Spider-Man: Homecoming Peter Parker / Hämähäkkimies 2017 The Current War The Current War Samuel Insull 2018 Avengers: Infinity War Avengers: Infinity War Peter Parker / Hämähäkkimies 2019 Avengers: Endgame Avengers: Endgame Peter Parker / Hämähäkkimies 2019 Spider-Man: Far From Home Spider-Man: Far From Home Peter Parker / Hämähäkkimies 2019 Vakoojat valepuvuissa Spies in Disguise Walter Beckett (äänirooli) 2020 Eteenpäin Onward Iikka Kajastus (äänirooli) 2020 The Devil All the Time The Devil All the Time Arvin Eugene Russell 2021 Cherry Cherry Cherry 2021 Chaos Walking Chaos Walking Todd Hewitt 2021 Spider-Man: No Way Home Spider-Man: No Way Home Peter Parker / Hämähäkkimies 2022 Uncharted Uncharted Nathan Drake Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli 2015 Susipalatsi Wolf Hall Gregory Cromwell Teatteri Teatteri Teatteri Teatteri Teatteri Vuosi Nimi Rooli 2008 Billy Elliot Billy/Michael == Lähteet == == Aiheesta muualla == * Luokka:Englantilaiset näyttelijät Luokka:Vuonna 1996 syntyneet Luokka:Elävät henkilöt
Bevan Docherty

Bevan John Docherty (s. 29. maaliskuuta 1977 Taupo) on uusiseelantilainen uransa jo päättänyt triathlonin olympiamitalisti ja maailmanmestari. 187 senttimetriä pitkän ja 70 kilogrammaa painavan Dochertyn valmentajana toimi Mark Elliot. Docherty saavutti olympiahopeaa vuoden 2004 kesäolympialaisista Ateenasta. Seuraavista kesäolympialaisista vuonna 2008 Pekingistä hän saavutti pronssia. MM-kilpailuista Docherty on saavuttanut kultaa vuodelta 2004 ja hopeaa vuodelta 2008. Vuoden 2006 Kansainyhteisön kisoissa Melbournessa hän oli hopealla. Docherty päätti uransa vuonna 2015. Docherty tunnetaan lempinimillä BeeDoc ja The Quiet Kiwi (). == Lähteet == === Viitteet === Luokka:Uusiseelantilaiset triathlonistit Luokka:Uusiseelantilaiset olympiamitalistit Luokka:Vuonna 1977 syntyneet Luokka:Elävät henkilöt
Jovan Kirovski

Jovan Kirovski (, s. 18. maaliskuuta 1976 Escondido, Kalifornia) on yhdysvaltalainen peliuransa lopettanut jalkapalloilija. Peliuransa jälkeen hän on työskennellyt valmentajana ja vuodesta 2013 lähtien Major League Soccer -seura Los Angeles Galaxyn teknisenä johtajana. Hän on makedonialaisten maahanmuuttajien lapsi. == Seurajoukkueura == Kirovski aloitti ammattilaisuransa englantilaisessa Manchester Unitedissa, jossa hän ei kuitenkaan päässyt pelaamaan sarjaotteluita. Kesällä 1996 hän siirtyi Saksaan Borussia Dortmundiin, jossa hän kahden seuraavan kauden aikana pelasi 20 Bundesliigan ottelua. Hän voitti Mestarien liigan kaudella 1996–1997. Kirovski oli ensimmäinen ja tällä hetkellä myös ainoa yhdysvaltalainen Mestarien liigan voittanut pelaaja. Kauden 1998–1999 Kirovski pelasi lainassa 2. Bundesliigan Fortuna Kölnissä ja kauden 1999–2000 Borussia Dortmundin kakkosjoukkueessa. Kauden 2000–2001 hän edusti portugalilaista Sporting CP:tä, jossa hän pelasi viisi Primeira Ligan ottelua. Kesällä 2001 Kirovski siirtyi Englannin mestaruussarjassa pelaavaan Crystal Palaceen, jossa hän pelasi 36 sarjaottelua. Seuraavaksi kaudeksi hän siirtyi sarjatasoa ylemmäs Englannin Valioliigaan ja Birmingham Cityyn, jossa hän puolentoista kauden aikana pelasi 23 liigaottelua. Tämän jälkeen Kirovski palasi kotimaahansa Yhdysvaltoihin, jossa hän vuosina 2004–2011 pelasi yhteensä 174 Major League Soccer -ottelua edustaen Los Angeles Galaxyä (2004–2005), Colorado Rapidsia (2005–2007), San Jose Earthquakesia (2008) ja uudestaan Los Angeles Galaxyä (2009–2011), jossa lopetti ammattilaisuransa. Kirovski voitti MLS-mestaruuden Los Angeles Galaxyssä kausina 2005 ja 2011 sekä MLS Cupin kaudella 2005. == Maajoukkueura == Yhdysvaltain maajoukkueessa Kirovski pelasi 62 A-maaottelua ja teki yhdeksän maalia vuosina 1994–2004. Hän edusti Yhdysvaltoja CONCACAF Gold Cupissa 1996 ja 2000 sekä Maanosaliittojen cupissa 1999 ja 2003. Kirovski saavutti pronssia CONCACAF Gold Cupissa 1996 ja Maanosaliittojen cupissa 1999. Lisäksi hän edusti Yhdysvaltoja joukkueen vieraillessa Copa Américassa 1995 ja kuului olympiajoukkueeseen kotikisoissa Atlantassa 1996. == Peliuran jälkeinen ura == Kirovski aloitti pian peliuran päättymisen jälkeen työt Los Angeles Galaxyssä, joka oli hänen viimeinen seuransa pelaajana. Hän työskenteli apuvalmentajana helmikuusta 2012 tammikuuhun 2013, jolloin siirtyi seuran tekniseksi johtajaksi.Jovan Kirovskin valmentajaprofiili Transfermarkt- sivustolla == Saavutukset == Borussia Dortmund * Mestarien liiga: 1996–1997 Los Angeles Galaxy * Major League Soccer (2): 2005, 2011 * MLS Cup: 2005 Yhdysvaltain maajoukkue * CONCACAF Gold Cup: pronssia 1996 * Maanosaliittojen cup: pronssia 1999 == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset jalkapallovalmentajat Luokka:Vuonna 1976 syntyneet Luokka:Elävät henkilöt
Ilomselkä

Ilomselkä (; ) on kylä Karjalan tasavallan Kontupohjan piirin Tedjärven kunnassa Venäjällä. Se sijaitsee Muurmannin radan varrella 8 kilometriä Tedjärveltä etelään. Kylässä on 36 asukasta (vuonna 2013). 1800- ja 1900-lukujen vaihteessa Ilomselkä kuului Kontupohjan volostin Lisman kyläkuntaan. Vuonna 1905 kylässä oli 27 taloa, koulu ja 210 asukasta. Neuvostoaikana perustettiin Kontupohjan piiriin kuulunut Ilomselän kyläneuvosto, joka käsitti myös Aitniemen (ven. Vatnavolok), Mäntselän (Mjanselga) ja Tavoimäen (Tavoigora) kylät. Vuonna 1933 kyläneuvostossa oli vähän yli tuhat asukasta. Venäläisten lisäksi kylissä asui muutamia kymmeniä karjalaisia. Myöhemmin Ilomselkä liitettiin Lisman kyläneuvostoon. Muurmannin radalla on Ilomselän asema. Kylän lähistöllä louhitaan hiekkaa, soraa ja rakennuskiveä. ==Lähteet== Luokka:Kontupohjan piirin asutut paikat
Ruhuna

Ruhuna on Sri Lankan lounaisosassa sijaitseva teealue. Se on alavin maan seitsemästä teealueesta ja lukeutuu yhdessä siitä sisämaahan päin sijoittuvan Sabaragamuwan teealueen kanssa alle 600 metrin korkeudella sijaitseviin teentuotantovyöhykkeisiin. Vaikka Ruhunan teeviljelmät peittävät vain pienen, hajanaisen osan rannikkotasangon maapinta-alasta, yhdessä nämä kaksi alavaa teealuetta muodostivat vuonna 2013 noin 49 prosentista (1 098,1 km2) Sri Lankan kaikesta teeviljelyalasta ja tuottivat määrällisesti 60 prosenttia (eli 208,4 milj. kg) kaikesta Ceylonin teen tuotannosta. Sri Lankan teetuotannon kasvu 1990-luvulta lähtien johtuu viljelypinta-alan lisääntymisestä erityisesti maan kahdella alavalla teealueella. Ruhunan teealue sijaitsee Sri Lankan pääkaupungin Colombon ja saaren etelärannikon Mataran kaupungin välisellä alueella. Hajanaisesti teeviljelmiä sisältävä teealue alkaa noin 5–10 kilometriä rannikosta ja kulkee Sri-Lankan lounaisosassa sisämaassa noin 30–50 kilometriä leveänä, luokkaa 100 kilometriä pitkänä vyöhykkeenä. Toisin sanoen Ruhunan teealue koostuu lähinnä Sri Lankan Läntisen provinssin Kalutara ja Eteläisen provinssin Gallen ja Mataran piirikuntien sisämaasta. Teeviljelmät saavat kosteutta etenkin lounaismonsuunin sateista ja pienistä kastelua palvelevista joista. Lämpimällä alangolla teepensaiden lehdet kasvavat nopeasti suuremmiksi kuin ylänköalueiden viljelmillä ja teelehdet saavat myös maaperästä osan voimakkaammasta maustaan. Ruhunan teetuotannossa käytetään sekä ortodoksista että teollista CTC-menetelmää. ==Katso myös== *Dimbula *Nuwara Eliya *Uda Pussellawa ==Lähteet== Luokka:Sri Lankan maantiede Luokka:Tee
Vähä-Ruona

Vähä-Ruona on melko pieni järvi Suomusjärvellä Salossa Varsinais-Suomessa. Se kuuluu Kiskonjoki-Perniönjoki-päävesistöön ja Varsinais-Suomen ELYn ympäristövastuualueeseen. == Lähteet == *Vähä-Ruona - Järviwiki Luokka:Suomusjärven järvet luokka:Kurkelanjoen alue
Vuohtjärvi (kylä)

Vuohtjärvi () on kylä Karjalan tasavallan Kontupohjan piirin Petrovskin kunnassa Venäjällä. Se sijaitsee samannimisen järven rannalla 37 kilometriä Munjärvenlahdesta länteen. Kylässä on 13 asukasta (vuonna 2013). 1800- ja 1900-lukujen vaihteessa Vuohtjärvi muodosti lähikylineen Munjärven volostiin kuuluneen kyläkunnan, joka käsitti myös Alališton (ven. Nižneje Nelgomozero), Hamanniemen (Fominnavolok), Huroisen (Glubokoje Ozero), Kenjakan (Kenjaki), Märändyksen (Mjaranduksa), Motoran (Motorino), Nasanaisen (Naidomozero), Nasasen (Nasonovo), Nelkanjärven (Berezovoje Nelgomozero), Niemenkylän (Nimozero-Navolok), Nimjärven (Nimozero-Lazarevo), Nimjärven Lahden (Nimozero- Guba), Olkkoilan (Olkoila), Pidžulan (Pižula), Rannankylän (Titnavolok), Ruotšjärven (Rottšozero), Säpsäjärven (Sjaptšezero), Typpeen (Tjuppega, Ovtšinnyi Rutšei), Vaatšilan, Venjuran (Vendery) ja Ylälištön (Verhneje Nelgomozero) kylät. Vuonna 1905 niissä oli lähes 1 200 asukasta. Vuohtjärven kylässä oli 25 taloa, koulu ja 133 asukasta. Neuvostoaikana perustettiin Petrovskin piirin Vuohtjärven kyläneuvosto, johon kuuluivat myös Alališto, Faddeja, Huroinen, Kohtumaa (ven. Kohtuma), Mustalampi (Mustalamba), Märändys, Nasanainen, Nasanen, Nelkanjärvi, Niemenkylä, Nimjärvi, Nimjärven Lahti, Olkkoila, Pidžula, Ruotšjärvi, Säpsäjärvi, Type, Vaatšila, Venjura, Viita (Vaidu) ja Ylälištö. Vuonna 1933 kyläneuvostossa oli 967 asukasta, joista lähes kaikki olivat karjalaisia. Vuohtjärvellä asukkaita oli 116. Vuoden 1960 asutusluettelossa kylistä mainitaan Vuohtjärven lisäksi enää Märändys, Nelkanjärvi, Ruotšjärvi ja Venjura. Vuohtjärvelle johtaa sorapäällysteinen tie Munjärvenlahdesta, jonne on myös linja-autoyhteys. Kylän nähtävyyksiä ovat runonlaulaja Anastasija Nikiforovan kotitalo ja hauta. ==Lähteet== Luokka:Kontupohjan piirin asutut paikat
Homselkä

Homselkä eli Honkaselkä (; ) on kylä Karjalan tasavallan Kontupohjan piirin Kentjärven kunnassa Venäjällä. Se sijaitsee Homselänjärven rannalla 10 kilometriä Kentjärveltä lounaaseen. Kylässä on kolme asukasta (vuonna 2013). Homselän kylä mainitaan 1600-luvun asiakirjoissa. 1800- ja 1900-lukujen vaihteessa se kuului Suojun volostin Naamoilan kyläkuntaan. Vuonna 1905 kylässä oli 36 taloa, koulu ja 233 asukasta. Homselän asukkaat olivat lyydiläisiä. Neuvostoaikana perustettiin Petrovskin piiriin kuulunut Homselän kyläneuvosto, joka käsitti myös Dvortšan (ven. Dvorets), Haljärven (Gallezero), Isajanselän (Isajeva Selga), Ješšun (Vehnjaja Lamba), Joenkylän (Retška-Liptšega), Liptšagan (Liptšega), Martoisen (Vidanlamba) ja Utukan (Utuki) kylät. Vuonna 1933 niissä oli 819 asukasta, joista valtaosa oli karjalaisia. Homselän kylässä asukkaita oli 342. Myöhemmin Homselkä liitettiin Kentjärven kyläneuvostoon. Nykyään Homselässä on lähinnä kesäasutusta. Siellä toimii lomakylä ja tiedeakatemian biologinen tutkimusasema. Kylän rakennusmuistomerkkeihin kuuluu kaksi vanhaa asuintaloa. ==Lähteet== Luokka:Kontupohjan piirin asutut paikat
Hartsiöljyt

Hartsiöljyt ovat aineita, jotka ovat puunjalostusteollisuuden sivutuotteitaSpectrum tietokeskus, osa 3 vuodelta 1977, s. 481, jotka sisältävät pääosin hiilivetyjä ja joita saadaan erityisesti kolofonista kuivatislaamalla. Kun ainetta on lipeäpuhdistettu ja tislattu jälleen, saadaan alimpana kiehuvana fraktiona pinoliinia eli hartsiesanssia, jota voi käyttää tärpätin korvikkeena, ylimpänä fraktiona voiteluaineiksi soveltuvia tummia hartsiöljyjä ja näiden välistä vaaleaa hartsiöljyä, jota voidaan käyttää voiteluaineina sekä painomusteen ja vernissan valmistukseen.Otavan iso tietosanakirja, osa 3 vuodelta 1962, palsta 431 Hartsiöljyistä valmistetaan myös suopia, jotka sopivat pesuaineiksi sekä lakkoja. == Lähteet == Luokka:Öljyt
The Flying Bulls Aerobatics Team

The Flying Bulls Aerobatics Team on tšekkiläinen taitolentoryhmä. Se käyttää Zlín Z-50LX -lentokoneita, jotka on maalattu sen sponsorin, energiajuomayhtiö Red Bullin, väreihin. Ryhmä perustettiin vuonna 1960. Sen nimi oli aluksi Box Trener ja myöhemmin Sky Box. Nykyisellä nimellään se on toiminut vuodesta 2002. ==Kokoonpanot== Ryhmä esiintyy pääasiassa kahdella eri kokoonpanolla. Neljän hengen ryhmään kuuluvat Radka Machova (johtokone), Miroslav Krejci (oikea siipimies), Jiri Saller (vasen siipimies) ja Jiri Veprek (keskikone). Vuonna 2014 mukaan tulleen duon muodostavat Stanislav Čejka sekä Jan Rudzinskij. Ryhmä on esiintynyt Malmin lentoasemalla järjestettävässä Finland International Airshow’ssa kahdesti. Vuonna 2014 esiintymässä oli duo. Vuonna 2015 mukana oli duon lisäksi Miroslav Krejci. ==Lähteet== ==Aiheesta muualla== * Red Bullin The Flying Bulls -lentoryhmän YouTube-kanava Luokka:Taitolentoryhmät Luokka:Red Bull Luokka:Tšekin ilmailu
Uva (teealue)

Uva on yksi seitsemästä Sri Lankan teealueesta ja on yksi maan arvostetuista ylänkoseutujen viljelyalueista. Uvan teealue sijaitsee Uvan provinssin Badullan piirikunnassa. Teeviljelmät löytyvät piirikunnan vuorenrinteiltä, ainakin periaatteessa yli 1 200 metriä merenpinnan yläpuolelta. Uvan teealueen länsipuolella ovat Dimbulan ja Nuwara Eliyan sekä luoteispuolella Uda Pussellawan teealue. Seudulla tuotetaan erityisesti mustaa teetä, jonkin verran myös vihreää teetä. Uvan musta tee nuudutetaan mustemmaksi kuin muut Ceylonin teet. Huippusatokausi ajoittuu kesä–syyskuulle. Enemmistö alueen teetuotannosta läpikäy ortodoksisen valmistustavan, mutta osa teestä prosessoidaan CTC-menetelmällä. ==Katso myös== * Ylängön muut teealueet (1200 m-): Dimbula, Nuwara Eliya ja Uda Pussellawa * Lounaiset alavat teealueet (0-600 m): Ruhuna ja Sabaragamuwa ==Lähteet== Luokka:Sri Lankan maantiede Luokka:Tee
Imeltyminen

Imeltyminen on kasvissa tai kasvin osassa tapahtuva tärkkelyksen hajoaminen sokereiksi, mm. viljan itämisessä imeltyminen on täysin normaali alkuvaihe ja peruna imeltyy kylmyyden vaikutuksesta. Ei ole harvinaista sekään, että imeltyminen on ihmisen aiheuttamaa osin tai kokonaan: maltaiden valmistuksessa viljan imeltymistä kiihdytetään, ja eräiden ruokalajien valmistuksessa sitä aiheutetaan kokonaan tarkoituksellisesti.Otavan iso tietosanakirja, osa 3 vuodelta 1962, palsta 1187 == Lähteet == Luokka:Biologia
Ensyklopedia (runoteos)

Runoteos Ensyklopedia on vuonna 2011 ilmestynyt suomalainen runokokoelma, joka on saanut innoituksensa 1700-luvun ranskalaisesta Encyclopédie- tietosanakirjasta. Se koostuu aakkosittain järjestetyistä pienoisesseistä, proosarunoista, moraliteeteista, kaskuista ja käännösfragmenteista, jotka yhdessä muodostavat kaunokirjallisen tietosanakirjan. Ensyklopedia-teoksen esittely. Poesia. Viitattu 21.8.2015. Monet teoksen pienoisesseistä kommentoivat alkuperäistä Encyclopédie-tietokirjaa. Esimerkiksi hakusanasta aguaxima todetaan, että määritelmä "kasvi Brasiliassa ja Etelä-Amerikan saarilla" on sellaisenaan täysin turha niille, jotka eivät tiedä asiasta mitään. Ne taas, jotka tuntevat kyseisen kasvin, eivät opi asiasta mitään uutta. Näin lyhyellä määritelmällä halutaan vain miellyttää kyseistä hakusanaa etsivää lukijaa.Ensyklopedia, s. 10–11. == Lähteet == ==Aiheesta muualla== * Ensyklopedia. PDF-versio. Luokka:Vuoden 2011 kirjat Luokka:Suomalaiset runokokoelmat
Hangasjärvi (Korpilahti)

Hangasjärvi on järvi Jyväskylässä Korpilahden entisen kunnan pohjoisosassa. Sen rannalla on Hangasjärven ulkoilualueHangasjärven ulkoilualue; Pohjoisen Korpilahden yhteistyöyhdistys ry , jolla sijaitsee mm. retkikämppäHangasjärvi; Jyväskylän liikuntapalvelut . Järven rantaviivan pituus on 3,6 km. Siihen on istutettu kuhaa.Hangasjärvi; Kalapaikka.net == Lähteet == == Aiheesta muualla == * Hangasjärvi; Järviwiki Luokka:Korpilahden järvet
Prince Gloria

thumb|300px|Prince Gloria 1966 Prince Gloria on japanilaisen Prince Motor Companyn vuosina 1959–1967 valmistama automalli. Oy Rego Ab toi autoa Suomeen huhtikuusta 1965 alkaen nimellä PMC Gloria 6. Mallinimen numero 6 tarkoittaa sylinterien määrää. Suomessa Gloria rekisteröitiin kuudelle. Etuistuin on yhtenäinen ja muovilla verhoiltu. Edessä tilaa on pituussuunnassa suhteellisen vähän, leveyssuunnassa taas on enemmän. Tavaratila on varsin tilava. 1988 cm³ kuusisylinterinen rivimoottori tuotti tehoa 78 kilowattia SAE brutto (106 hv). Suurin vääntömomentti 160 Nm SAE brutto. Ohjaus on tehty kevyeksi, mutta se on myös tunnoton ja hidas. Vaihdevipu on kojetaulussa. Vaihteita on neljä, mutta TM:n koeajon mukaan kolmos- ja nelosvaihteen välitysten ero on liian iso. Jousitus on melko pehmeä. Edessä ja takana n rumpujarrut, joiden tehossa on kuitenkin toivomisen varaa. Myöskään käsijarru ei ole kovin tehokas. Kiihtyvyys on heikko. Prince Gloria 6 kiihtyi 0–80 km/h 13,2 sekunnissa ja 0-100 km/h 22,9 sekunnissa. Tekniikan Maailman numeron 3/1966 mukaan osasyy heikkoon kiihtyvyyteen johtuu vaihteiston hitaudesta, yhteen vaihtoon kuluu aikaa noin 1,0 sekuntia kun se yleensä sujuu noin 0,2 sekunnissa. PMC Gloria 6 maksoi vuonna 1966 Suomessa 13 920 markkaa. == Mitat == Pituus 4 650 mm Leveys 1 695 mm Korkeus 1 480 mm Akseliväli 2 680 mm Raideleveys (edessä / takana) 1 380 / 1 400 mm Tyhjäpaino 1 400 kg == Lähteet == Luokka:Nissan Luokka:1950-luvun autot Luokka:1960-luvun autot
Karen Stives

Karen Elizabeth Stives (3. marraskuuta 1950 Boston, Massachusetts – 14. elokuuta 2015 Dover, Massachusetts) oli yhdysvaltalainen kenttäratsastaja ja olympiavoittaja. Stives voitti joukkuekilpailun olympiakultaa Los Angelesissa 1984, missä hän myös sijoittui hopealle yksilökilpailussa.Olympics at Sports- Reference Stives kuoli pitkän sairastamisen jälkeen kotonaan Doverissa 64-vuotiaana 14. elokuuta 2015.http://www.nj.com/horsenews/2015/08/uset_benefactor_equestrina_kar.html == Lähteet == * Karen Stives Bio, Stats and Results Olympics at Sports- Reference.com === Viitteet === Luokka:Yhdysvaltalaiset kenttäratsastajat Luokka:Yhdysvaltalaiset olympiavoittajat Luokka:Vuonna 1950 syntyneet Luokka:Vuonna 2015 kuolleet
Jonas Beckman

Jonas Beckman (23. tammikuuta 1729 Sjörup, Malmöhusin lääni – 11. syyskuuta 1811 Ulvila) oli ruotsalaissyntyinen asessori ja ruukinpatruuna. Hän toimi 1700-luvun puolivälissä Skaraborgin läänin lääninsihteerinä ja myöhemmin hollantilaisen Christian van Orsay & Söhne -pankkiiriliikkeen asiamiehenä Tukholmassa.Avellan, Niilo J.: ”Entisen Ulvilan pitäjän maatilat II.”, teoksessa Satakunta – Kotiseutututkimuksia III., s. 141–142. Helsingin yliopiston Satakuntalainen Osakunta, Vammala, 1928. Näköisversio verkossa (pdf) 1700-luvun lopulla Beckman hankki Suomesta omistukseensa Anolan kartanon sekä Leineperin ruukin. == Anolan kartano ja Leineperin ruukki == Backman oli toiminut välittäjänä, kun Ulvilassa sijainneen Anolan kartanon ja sen maille rakennetun Leineperin ruukin omistaja Berndt Johan Hastfer oli lainannut suuren summan kolmelta hollantilaiselta pankilta. Hastfer ei pystynyt maksamaan velkojaan, jonka vuoksi kartano ja ruukki siirtyivät van Orsay & Söhne -pankkiiriliikkeen haltuun vuonna 1781. Ne olivat kuitenkin nimellisesti Backmanin omistuksessa aina vuoteen 1791 saakka, jolloin hän lunasti molemmat itselleen. Tämän jälkeen Backman kehitti ruukin toimintaa muun muassa rakentamalla paikalle sen ensimmäisen masuunin.Leineperin osayleiskaava, s. 7–8. Ulvilan kaupunki, 17.10.2006. Viitattu 22.8.2015. == Perhe == Beckman avioitui vuonna 1763 ruotsalaiseen aatelissukuun kuuluneen Margareta Elisabet Hiertan (1744–1826) kanssa. Pariskunnalle syntyi neljä lasta; luutnantti Carl Ulrich Beckman, Beata Christina Gripenberg (1765–1815), Fredrika Lovisa Silfversvärd (1767–1852), sotatuomari Pehr Gottlieb Beckman (s. 1777) ja ruukinpatruuna Gustaf Beckman (s. 1778). Anolan kartanossa vuonna 1811 kuollut Jonas Beckman on haudattu Ulvilan keskiaikaisen kirkon viereen. == Lähteet == Luokka:Suomalaiset ruukinpatruunat Luokka:Vuonna 1729 syntyneet Luokka:Vuonna 1811 kuolleet
Ghirmay Ghebreslassie

Ghirmay Ghebreslassie (s. 14. marraskuuta 1995) on eritrealainen kestävyysjuoksija, maratonin maailmanmestari. Ghebreslassie sijoittui maastojuoksun MM-kilpailuissa Bydgoszczissa 2013 nuorten sarjassa seitsemänneksi. Hän oli puolimaratonin MM-kilpailussa Kööpenhaminassa 2014 miesten kilpailussa seitsemäs. Lisäksi Eritrea voitti joukkuekilpailun, johon hänen tulostaan ei laskettu mukaan, koska hän oli vasta neljänneksi paras eritrealainen.. Ghebreslassie voitti maratonin maailmanmestaruuden Pekingissä 2015 ajalla 2.12.28. Hän kukisti toiseksi sijoittuneen etiopialaisen Yemane Tsegayn 40 sekunnilla. Hänestä tuli historian nuorin maratonin maailmanmestari. Hän sijoittui Rio de Janeiron olympialaisissa 2016 maratonilla neljänneksi ja voitti samana vuonna New Yorkin maratonin ajalla 2.07.51. Hän voitti puolimaratonin Itä-Afrikan-mestaruuden 2020. == Henkilökohtaiset ennätykset == Laji Aika Paikka Päivä 5 000 m 13.40,17 Lille 9. kesäkuuta 2012 10 000 m 28.33,37 Hengelo 27. toukokuuta 2012 10 kilometriä 29.23 Hem 26. elokuuta 2012 15 kilometriä 44.19 Nijmegen 15. lokakuuta 2015 10 mailia 46.29 Tilburg 2. syyskuuta 2012 Puolimaraton 1.00.01 Keren 5. tammikuuta 2014 Maraton 2.05.34 Sevilla 20. helmikuuta 2022 == Lähteet == Luokka:Eritrealaiset kestävyysjuoksijat Luokka:Eritrealaiset maastojuoksijat Luokka:Vuonna 1995 syntyneet Luokka:Elävät henkilöt
Letku ja Liiteri

Letku ja Liiteri on eteläpohjalainen huumoriryhmä, joka teki kurikkalaiselle Radio Paitapiiskalle vuosina 1992–2006 ohjelmasarjaa nimeltä Pohjanmaa vuonna nolla. Ohjelman sketseistä ja musiikkinumeroista on vuonna 2000 koottu samanniminen kaksois-CD-albumi ja vuonna 2003 kaksoisalbumi Ratkaisevat iskut.Pohjanmaa vuonna nolla : Väkevimmät iskut vuosilta 1992–2000 , Finna.fi, viitattu 22.8.2015.Ratkaisevat iskut, Finna.fi, viitattu 22.8.2015. Ryhmän pääesiintyjät käyttävät taiteilijanimiä Tenho Liiteri ja Olavi Letku; oikeilta nimiltään he ovat Perttu Hemminki ja Vesa Latomäki.Perttu Hemminki ja Vesa Latomäki: Vellikello soi aina kahdesti, Booky.fi. Viitattu 22.8.2015. Puheroolien lisäksi vuoden 2000 albumilla Liiteri laulaa sekä soittaa urkuja, syntetisaattoria, bassoa ja kitaraa. Olavi Letku laulaa ja soittaa tuomarinpilliä. Albumin muut esiintyjät ovat Esa Kivimäki (lyömäsoittimet), Jukka Lehtinen (kitara), Olli Tuomola (basso) ja Kyllikki Rung (laulu). Vuoden 2003 albumilla kolmantena jäsenenä on rumpali Jouni Pusa. Vuonna 2002 ryhmä julkaisi lähes 200-sivuisen kirjan Vellikello soi aina kahdesti, Etelä- Pohjanmaan vaiettu kansanhistoria (ISBN 952-99029-0-5).Vellikello soi aina kahdesti : Etelä-Pohjanmaan vaiettu kansanhistoria, Fennica-tietokanta. Viitattu 22.8.2015.Laitio, Jari-Pekka: Hauskoja paljastuksia Etelä-Pohjanmaan historiasta (artikkelin viitetiedot), Pohjalainen 6.11.2002. Viitattu 22.8.2015. Vuosina 2006, 2007 ja 2011 Teatteri Lapua on esittänyt Perttu Hemmingin ja Vesa Latomäen kirjoittamat kesäteatterinäytelmät Pohjanmaa vuonna nolla I–III.Päässilimääsyyrelle nauretaan Lapualla, Pohjalainen 6.7.2011.Pohjanmaa Vuonna nolla 3 , Teatteri Lapua. Viitattu 22.8.2015. Hemminki ja Latomäki ovat lisäksi tehneet Ylen Radiomafialle radiohupailusarjat Konttori ja Niittosilppurilla Kongoon.Roiha, Juha: Radiomafian unohdetut helmet: Toimisto, Niittosilppuri ja Futu-futu , Yle Elävä arkisto 1.6.2010. Viitattu 22.8.2015. Perttu Hemminki on toisena sanoittajana Aija Puurtisen ja Rytmiraide All Stars -yhtyeen vuonna 2015 julkaisemalla, amerikansiirtolaisuudesta kertovalla albumilla Brooklynin satu.Aija Puurtinen & Rytmiraide Allstars amerikansuomalaisen perinteen asialla, Soundi 15.01.2015. Viitattu 22.8.2015. ==CD-julkaisuja== *Väkevimmät iskut (2000) *Ratkaisevat iskut (2003) *Lihamiehet – Pohjanmaan käriste (2007)Lihamiehet - Pohjanmaan käriste, Musicsense.org. Viitattu 22.8.2015. *Nauravat nakit – 15-vuotisjuhlakokoelma (2008?) *Parasta pöytähän - bästa på bordet (2022) ==Lähteet== ==Aiheesta muualla== *Facebookissa: https://www.facebook.com/groups/14267940121 *Letkun ja Liiterin verkkosivusto Pohjanmaa vuonna nolla Luokka:Suomalaiset huumoriyhtyeet Luokka:Suomalaiset radio-ohjelmat Luokka:Suomalaiset koomikot Luokka:Kurikka Luokka:Huumoriryhmät
Hyvää iltaa, nimeni on Cox

Nimeni on Cox (Gestatten, mein Name ist Cox) on Rolf ja Alexandra Beckerin romaanisarja, jonka pohjalta on tehty elokuva ja televisiosarja sekä tunnetuimpana kuunnelmasarja Hyvää iltaa, nimeni on Cox (Gestatten, mein Name ist Cox). Georg Jacobyn ohjaama elokuva Nimeni on Cox valmistui 1955. ==Romaanit== Cox-romaanisarjasta on vuonna 1963 julkaistu Viljo Ensio Kukkosen suomentamana kaksi teosta: * Nimeni on Cox. osa 1: Nimeni on Cox (Gestatten – mein Name ist Cox) (Valpasmainos, 1963). * Nimeni on Cox. osa 2: Salaperäinen matkalaukku (Mord auf Gepäckschein) (Valpasmainos, 1963). ==Kuunnelmasarja== Yleisradio on vuonna 1966 tuottanut suomeksi 20-osaisen Cox-kuunnelmasarjan Hyvää iltaa, nimeni on Cox: Tytöllä on sata nimeä, jonka on suomentanut Olavi Linnus. Seikkailija ja uhkapeluri Paul Coxia näyttelee Joel Rinne. Sarjan on ohjannut Eero Leväluoma, ja tunnussävelmän on säveltänyt Siegfried Franz. Yleisradio on julkaissut kuunnelmasarjan kymmenenä C-kasettina (1989) ja viitenä cd:nä (2005).Fennica-tietokanta Yleisradio esitti sarjan uusintana 22. elokuuta 2015 alkaen, ja se oli kuunneltavissa myös Areenassa.Hyvää iltaa, nimeni on Cox, Yle.fi, viitattu 22.8.2015 ===Näyttelijät=== ==Lähteet== Luokka:Suomalaiset radiokuunnelmat Luokka:Rikosromaanit Luokka:Saksalaiset romaanit
Sakari Loimaranta

Jaakko Sakari Loimaranta, sukunimi aik. Lindstedt (15. heinäkuuta 1885 – 23. elokuuta 1954 Orimattila) oli suomalainen kirkkoherra ja filosofian maisteri sekä teologian tohtori. ==Henkilöhistoria== Loimarannan vanhemmat olivat rovasti Wilhelm Lindstedt (1838–1915) ja Hilma Nyholm (1846–1910). Hän oli naimisissa vuodesta 1911 kirkkotekstiilitaiteilija Hanna Henrika Juliana Reinilän, aik. Rehnbäck (1889–1969) kanssa. Viipurin hiippakunnan piispa ja ministeri Yrjö Loimaranta oli Sakari Loimarannan vanhempi veli, samoin kuin opettaja ja yritysjohtaja Lauri Loimaranta. Opettaja, järjestötyöntekijä Siiri Loimaranta oli heidän sisarensa. Aikalaiskirja 1934, s. 407 (Viitattu 21.10.2018) Loimaranta pääsi ylioppilaaksi 1903 ja hän valmistui filosofian kandidaatiksi 1908 ja teologian kandidaatiksi 1916. Hänestä tuli teologian lisensiaatti ja tohtori 1940. Loimaranta toimi 1910–1919 Länsi-Suomen kansanopiston johtajana Huittisissa jossa hänen isänsä oli kirkkoherrana. Hänet vihittiin papiksi 1917 ja hän toimi sitten uskonnon ja historian vanhempana lehtorina Mikkelin lyseossa 1920–1925 ja uskonnon ja filosofian vanhempana lehtorina Helsingin tyttölyseossa 1925–1933. Loimaranta työskenteli samalla myös Helsingin pikkukirkkoyhdistyksessä joka järjesti kirkollista toimintaa Helsingin uusilla asuinalueilla. Viimeksi Sakari Loimaranta toimi Orimattilan kirkkoherrana 1933–1954. Hän oli Tampereen tuomiokunnan asessorina 1940–1946 ja litin rovastikunnan lääninrovastina 1942−1949. Loimaranta sai rovastin arvon 1935.Geni.com : Jaakko Sakari LoimarantaNaisten ääni : Unohdettu kirkkotekstiilitaiteilija Hanna Loimaranta == Teoksia == * Huittisten pitäjän kirkollisista oloista 1600-luvun jälkipuoliskolla, teoksessa Satakunta-sarja. Kotiseutututkimuksia I. 1907 * Mikkelin lyseo : lyhyt kuvaus 50-vuotisvaiheista sekä kertomus lukuvuodelta 1921 - 1922. Mikkelin lyseo, Mikkeli 1922 * Erikssonien mystillis-separatistinen liike vuoteen 1745, väitöskirja. Suomen kirkkohistoriallisen seuran toimituksia 43. Orimattila 1940 * Eräs kälviäläisen pietistijohtajan Jaakko Erikssonin suomenkielinen rukous. Historiallinen arkisto 47. Helsinki 1940 == Toimitustöitä == * Orimattilan seurakunnan 300 vuotismuisto : 1636-1936 ; toim. Sakari Loimaranta. Orimattilan seurakunta, Lahti 1936 * Suomen kirkon vuosikirja II—XV. ==Lähteet== Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1885 syntyneet Luokka:Vuonna 1954 kuolleet
Yemane Tsegay

Yemane Adhane Tsegay (s. 8. huhtikuuta 1985 Hawzen) on etiopialainen kestävyysjuoksija, joka kilpailee pääosin maratonilla. Vuoden 2015 MM- kilpailuista Pekingistä Tsegay saavutti hopeaa maratonilta ajalla 2.13.08. Hän on ollut mukana myös vuosien 2009, 2013 ja 2017 MM-kilpailuissa, ollen neljäs vuonna 2009, kahdeksas vuonna 2013 ja keskeyttäen 2017. Vuonna 2012 Tsegay voitti Rotterdamin maratonin juosten oman ennätyksensä.http://www.bostonmarathonmediaguide.com/project/yemane-adhane- tsegay-2/ Hän on voittanut maratonin myös Macaossa 2008, Gongjussa 2009, Otsussa 2010, Taipeissa 2011, Eindhovenissa 2013, Daegussa ja Ottawassa 2014 sekä Fukuokassa 2016 Tsegay on naimisissa ruotsalaisen keskimatkojen juoksijan Abeba Aregawin kanssa. == Ennätykset == Lähde: Tilastopaja * Puolimaraton: 1.01.37 (Praha 2010) * Maraton: 2.04.48 (Rotterdam 2012) == Lähteet == Luokka:Etiopialaiset kestävyysjuoksijat Luokka:Vuonna 1985 syntyneet Luokka:Elävät henkilöt
Solomon Mutai

Munyo Solomon Mutai (s. 22. lokakuuta 1992 Bukwo) on ugandalainen kestävyysjuoksija, joka kilpailee pääosin maratonilla. Mutai saavutti pronssia vuoden 2015 MM-kilpailuista Pekingistä ajalla 2.13.30. Vuoden 2014 Kansainyhteisön kisoissa Glasgow'ssa hän oli maratonilla neljäs ajalla 2.12.26.http://g2014results.thecgf.com/athlete/cycling_road/1034661/munyo_solomon_mutai.html Rio de Janeiron olympiamaratonilla 2016 hän sijoittui kahdeksanneksi ja Lontoon MM-kilpailuissa 2017 yhdenneksitoista. Gold Coastin Kansainyhteisön kisoissa 2018 hän sai maratonilla hopeaa ajalla 2.19.02. Mutai oli myös mukana vuoden 2012 puolimaratonin MM-kilpailuissa Bulgarian Kavarnassa sijoittuen 26:nneksi. == Henkilökohtaiset ennätykset == * Puolimaraton: 1.01.26 (Kampala 2012) * Maraton: 2.08.25 (Wien 2019) == Lähteet == Luokka:Ugandalaiset kestävyysjuoksijat Luokka:Vuonna 1992 syntyneet Luokka:Elävät henkilöt
Yomif Kejelcha

Yomif Kejelcha Atomsa (s. 1. elokuuta 1997) on etiopialainen kestävyysjuoksija. Kejelcha kilpailee pääosin 5 000 metrin juoksussa. Kejelcha voitti vuoden 2014 alle 20-vuotiaiden MM-kilpailuista kultaa 5 000 metriltä. Edellisen vuoden alle 18-vuotiaiden MM-kilpailuista hän saavutti kultaa 3 000 metriltä. Vuoden 2014 nuorten kesäolympialaisista Nanjingista hän saavutti kultaa niin ikään 3 000 metriltä. Hän voitti 2014 kultaa myös nuorten Afrikan kisoissa alle 17-vuotiaiden 3 000 metrillä. Hän voitti alle 20-vuotiaiden Afrikan-mestaruuden 5 000 metrillä 2015. Pekingin MM-kilpailuissa 2015 hän sijoittui samalla matkalla neljänneksi. Vuoden 2016 sisäratojen MM- kilpailuista Kejelcha voitti kultaa 3 000 metriltä ajalla 7.57,21. Hän juoksi 3 000 metrin nuorten maailmanennätyksen 7.28,19 Saint-Denis'ssä 27. elokuuta 2016. Hän saavutti maastojuoksun MM-kilpailuissa 2017 hopeaa sekaviestissä. Lontoon MM-kilpailuissa 2017 hän sijoittui 5 000 metrillä neljänneksi. Kejelcha voitti 3 000 metrin sisäratojen maailmanmestaruuden jälleen Birminghamissa 2018 ajalla 8.14,41. Hän juoksi mailin sisäratojen maailmanennätyksen 3.47,01 Bostonissa 3. maaliskuuta 2019. Dohan MM- kilpailuissa 2019 hän saavutti 10 000 metrillä hopeaa ennätysajallaan 26.49,34. Vuonna 2021 järjestetyissä Tokion olympialaisissa hän oli 10 000 metrillä kahdeksas. Eugenen MM-kilpailuissa 2022 hän sijoittui 5 000 metrillä niin ikään kahdeksanneksi. Budapestin MM-kilpailuissa 2023 hän oli 5 000 metrillä viides. Maantiejuoksun MM-kilpailuissa Riiassa 2023 Kejelcha saavutti hopeaa 5 kilometrin matkalla. Kejelcha voitti Timanttiliigan kokonaiskilpailun 5 000 metrillä vuonna 2015 ja hänellä on seitsemän osakilpailun voittoa 5 000 metrillä ja kolme 3 000 metrillä. == Henkilökohtaiset ennätykset == Ulkoradoilla * 1 500 metrin juoksu: 3.32,59 (Zagreb 2018) * 3 000 metrin juoksu: 7.23,64 NR (Eugene 2023) * 5 000 metrin juoksu: 12.38,95 (Oslo 2024) * 10 000 metrin juoksu: 26.31,01 (Nerja 2024) * 5 km tiejuoksu: 12.50 (Riika 2023) * 10 km tiejuoksu: 26.37 (Laredo 2024) * Puolimaraton: 57.41 NR (Valencia 2023) Sisäradoilla * Mailin juoksu: 3.47,01 ME (Boston 2019) * 2 000 metrin juoksu: 4.57,74 (Metz 2014) * 3 000 metrin juoksu: 7.38,67 (Karlsruhe 2018) * 5 000 metrin juoksu: 13.34,67 (Seattle 2018) NR = maan ennätys ME = maailmanennätys == Lähteet == == Aiheesta muualla == Luokka:Etiopialaiset kestävyysjuoksijat Luokka:Vuonna 1997 syntyneet Luokka:Elävät henkilöt
Suodenniemen vanha hautausmaa

Suodenniemen vanha hautausmaa sijaitsee nykyisen Pirkanmaan alueella Sastamalan kaupungissa Suodenniemen Kirkkojärven Vanhankirkonlahden länsipuolella. Suodenniemen uusi kirkko rakennettiin sitten Kirkkojärven itäpäähän Pohjakylään vuonna 1831 ja samoin sinne sijoitettiin uusi hautausmaa, joka valmistui vuonna 1860, jolloin vanha hautausmaa suljettiin. Vanha hautausmaa otettiin uudelleen käyttöön vuonna 1890 ja sinne rakennettiin uusi siunauskappeli vuonna 1893. Kirkon paikan sijaintiin lienee vaikuttanut Lavian oma kirkkohanke.http://www.sastamalanseurakunta.fi/suodenniemen_kirkko.htm == Vanha hautausmaan historian vaiheita == Hautausmaa on ollut käytössä ainakin Suodenniemen vanhan saarnahuoneen aikana, mahdollisesti aiemminkin. Vanha saarnahuone oli rakennettu vuonna 1685 silloin Mouhijärven seurakunnan alaisuuteen ja purettiin huonokuntoisena vuonna 1820. Kirkko on edelleen arkeologisten kohteiden luettelossa, vaikka sen täsmällisen tarkka sijainti hautausmaan keskivaiheilla ei ole tiedossa, mutta se on päätelty muun muassa vuoden 1795 kartasta. Kirkon rakentamisen aikaan Suodenniemi oli saarnahuonekunnan asemassa.. Vanhalla hautausmaalla on kristillisesti asetettu vainajat pää länsisuuntaan, koska Kristuksen odotetaan saapuvan tuomiopäivänä idästä. == Muistomerkit == Hautausmaalla sijaitsee Suodenniemen ensimmäisen kirkon muistomerkki, joka pystytettiin sen 300-vuotisjuhlan yhteydessä vuonna 1985. Siellä on myös sisällissodassa kaatuneiden punaisten punagraniittinen hautamuistomerkki tekstein "Punaisten puolella henkensä menettäneiden muistolle". Paikalle haudattiin ensin Satakunnan rintamaoikeuden päätöksellä toukokuussa 1918 ammutut punakaartilaiset, minkä lisäksi sinne siirrettiin vuonna 1975 työväenyhdistyksen aloitteesta lääninhallituksen luvalla pitäjän eri joukkohautoihin haudattuja vainajia. Me elimme 1918, s. 28-32. Satakunnan kulttuuridemokraatit, Pori 1978. Hautausmaalla on edelleen hyvin säilyneitä hautamuistomerkkejä. Niiden joukossa on mm. kanttori, director cantus Wilhelm Grönroosin hautakivi. Hän toimi Suodenniemen kunnallislautakunnan esimiehenä 48 vuoden ajan, mikä lienee Suomen ennätys. Vanhalle hautausmaalle on haudattu myös useita sisällissodan uhreja sekä Suodenniemen kunnan luottamushenkilöitä. == Lähteet == == Aiheesta muualla == * Vanha hautausmaa Suodenniemen Topoteekissa Luokka:Suomen hautausmaat Vanha hautausmaa
Nash-Kelvinator Corporation

Nash-Kelvinator Corporation oli yhdysvaltalainen yritys, joka syntyi vuonna 1936 kodinkonevalmistaja Kelvinator Appliance Companyn ja autonvalmistaja Nash Motorsin yhdistyessä keskenään. Toisen maailmansodan aikana yhtymä valmisti yli puolet kaikista Sikorsky R-6 helikoptereista, joita käytettiin sotilaskuljetuksissa. Sodan jälkeen yhtymän Kelvinator haara jatkoi kodinkodeiden kuten jääkaappien ja myöhemmin pesukoneiden valmistusta Nash- osaston keskittyessä Nash-henkilöautojen sarjatuotantoon.Gunnell 1982. s. 467. Vuonna 1954 Nash-Kelvinator Corporationista tuli osa American Motors Corporationia (AMC} autonvalmistaja Hudsonin sulautuessa Nash Motorsiin. Ajatus yhdistymisestä oli lähtöisin Nashin johtokunnasta, jossa eri automerkkien muodostama suuri yhtymä nähtiin ainoana mahdollisuutena menestyä tulevaisuuden automarkkinoilla Detroitin autojättejä GM:ää, Chrysler Corporationia ja Ford Motor Companyä vastaan. Packard ja Studebaker eivät kuitenkaan yhtyneet AMC:hen alkuperäisen toiveen mukaan, vaan jättäytyivät uuden unionin ulkopuolelle.Flory 2009. s. 8. ==Lähteet== * * ===Viitteet=== Luokka:Yhdysvaltalaiset teollisuusyritykset
Aarne Kaitila

Aarne Vilhelm Kaitila (15. elokuuta 1886 Nakkila – 25. marraskuuta 1965 Rauma) oli suomalainen kirkkoherra ja filosofian maisteri.Kuolleita (maksullinen artikkeli) Helsingin Sanomat 27.11.1965, HS Aikakone. Viitattu 8.3.2018. Kaitilan vanhemmat olivat Wilhelm Kaitila (1853–1903) ja tämän ensimmäinen puoliso Hanna Maria Colérus (1862–1887). Hän oli naimisissa 1911–1952 yhteiskoulun opettaja Helmi Sofia Honkavaaran, aik. Helin (k. 1952) kanssa.Martti Strangin Geneanet-sivusto : Aarne Wilhelm Kaitila Kaitila pääsi ylioppilaaksi 1904 ja hän valmistui filosofian kandidaatiksi 1908 ja maisteriksi 1910. Hänet vihittiin papiksi 1911. Kaitila oli merimiespappina Hampurissa 1911–1914 ja matkasaarnajana kotimaassa 1914–1915. Hän oli Paimion kappalaisena 1916–1923, Lapin Tl. kirkkoherrana 1924–1937 ja välillä Suomen Kirkon Sisälähetysseuran toimitusjohtajana Sortavalassa 1931 sekä Vehkalahden kirkkoherrana 1937–1951. Hän sai rovastin arvon 1937.Kuka kukin on 1954 (Projekt Runeberg) Kaitila kirjoitti Suomen evankelis-luterilaisen kirkon virsikirjan virren 493 Jeesus, lasten auttaja säkeistöt 2–4. Virren sävelsi Armas Maasalo. Suomen evankelis-luterilaisen kirkon virsikirja : Hyväksytty kirkolliskokouksessa 13. helmikuuta 1986 : Virsien tekijätiedot, sivu 35 (RTF- dokumentti) == Teoksia == * Matti Paavola ja Satakunnan herännäisyys teoksessa Satakunta-sarja. Kotiseutututkimuksia II. 1911 * Myrskyä ja tyventä. Suomen merimieslähetysseura, Helsinki 1935 * Kun isää odotettiin kotiin ... y.m. kertomuksia merimieselämästä. Suomen merimieslähetysseura, Helsinki 1937 * "Teille on tänä päivänä syntynyt Vapahtaja" : Luuk. 2:11 : kotiseurakunta tervehtii poikiaan rintamilla sotajouluna 1942. Tekijä, Hamina 1942 ==Lähteet== Luokka:Suomen evankelis-luterilaisen kirkon papit Luokka:Vuonna 1886 syntyneet Luokka:Vuonna 1965 kuolleet
Vuonninen

thumb|upright|left|Vuonnisen kalteva vesitorni vuonna 1996. Vuonninen (; ) on asutus Karjalan tasavallan Kalevalan piirin Luusalmen kunnassa Venäjällä. Se sijaitsee Ylä-Kuittijärven luoteisrannalla 110 kilometriä Luusalmesta länteen. Paikkakunnalla on 19 asukasta (vuonna 2013). Vuonnisen kylä mainitaan ensimmäisen kerran vuonna 1679. Sen neljässä talossa asui tuolloin kymmenen aikuista miestä. Latvajärven ohella Vuonnista pidetään Vienan Karjalan merkittävimpänä runokylänä. Sen tunnetuimmat runonlaulajat olivat Ontrei Malinen ja Vaassila Kieleväinen, jotka Elias Lönnrot tapasi ensimmäisen kerran vuonna 1833. Määrällisesti eniten suullista kansanperinnettä on tallennettu 1900-luvulla eläneeltä Anni Lehtoselta. 1800- ja 1900-lukujen vaihteessa Vuonninen muodosti lähikylineen Vuokkiniemen volostiin kuuluneen kyläkunnan. Keskuskylän lisäksi se käsitti Aajuolahden (ven. Ajguba), Kaamotin (Kamot), Korpijärven (Korpiozero), Korpivaaran (Korpivara), Kuotkuon (Kuotku), Lonkan (Longa), Oinasniemen (Oinašnijemi) ja Puaššuaren uudiskylät. Vuonna 1905 niissä oli yli 800 asukasta. Vuonnisen kylässä oli 76 taloa, kirkko, koulu ja 507 asukasta. Neuvostoaikana perustettiin Uhtuan piirin Vuonnisen kyläneuvosto, johon kuuluivat myös Aajuolahti, Korpijärvi sekä Lonkan ja Vuonnisen metsätyömaat. Vuonna 1926 niissä oli yli 600, mutta vuonna 1933 enää reilut 400 asukasta, joista valtaosa oli karjalaisia. Vuonnisen kylässä oli vuonna 1933 vain 76 asukasta. Sen kylänosia olivat Riikolanniemi, Teppananniemi, Tervasenlahti, Tšärkkälänlahti ja Vaarala. Vuonnisen kautta kulkee Uhtuan ja Suomen rajan välinen maantie, josta haarautuu tie Vuokkiniemelle ja Kostamukseen. Sieltä on linja-autoyhteydet Uhtualle ja Kostamukseen. Paikkakunnalla toimii kauppa, kahvila, hotelli ja muita matkailupalveluja. Sen nähtävyyksiin kuuluu Martti Aihan tekemä Vaassila Kieleväisen muistomerkki. ==Lähteet== ==Aiheesta muualla== * Vuonnisen kylälle ja matkailulle omistettu sivusto Luokka:Kalevalan piirin asutut paikat
Maailmanpylväs (rakennus)

Maailmanpylväs (Asunto Oy Jyväskylän Maailmanpylväs) on Jyväskylässä Halssilan kaupunginosassa sijaitseva vuonna 2014 valmistunut 52-asuntoinen, 13-kerroksinen ja 44-metrinen asuintornitalo. Tornitalon suunnitteli Arkkitehtitoimisto JKMM Oy ja rakensi YIT. Asuntojen koot vaihtelevat yksiöistä neliöihin ja neliökoot 33,5–110 neliömetriin. Rakennus sijaitsee Äijälänrannan vuoden 2014 asuntomessualueella ja tornitalo oli yksi messujen kohteista, talossa oli 5 näyttelykohdetta. Jyväskylän kaupunki ja YIT järjestivät yleisen arkkitehtikilpailun vuonna 2011. Palkintolautakunnassa olivat edustettuina Jyväskylän kaupunki, Suomen Arkkitehtiliitto SAFA ja YIT. 33 ehdotuksesta voittajaksi valittiin tammikuussa 2012 arkkitehtitoimisto JKMM Oy:n arkkitehti Juha Mäki-Jyllilän työryhmän ehdotus, Moai. Maailmanpylväs on ensimmäinen kolmesta suunnitellusta Äijälänrannan 13-kerroksisesta asuintornitalosta. Kesällä 2014 aloitettiin Kalevanpoika-tornitalon suunnittelu ja sen rakentaminen oli tarkoitus aloittaa keväällä 2015. Lisäksi YIT tekee alueelle kymmenen 4–8-kerroksista kerrostaloa. == Lähteet == ==Aiheesta muualla== * Luokka:Jyväskylän asuinrakennukset Luokka:Jyväskylän tornitalot Luokka:Asuntomessut Luokka:Halssila (suuralue)